Nogometna reprezentacija Hrvatske

Nogometna reprezentacija Hrvatske predstavlja Hrvatsku na međunarodnim nogometnim takmičenjima i pod kontrolom je Nogometnog saveza Hrvatske (HNS). Većinu domaćih utakmica igra na Stadionu "Maksimir" u Zagrebu. Jedna je od najmlađih reprezentacija (od osnivanja) koja je stigla do nokaut faze velikog takmičenja, kao i najmlađa reprezentacija koja je zauzela mjesto 10 najboljih na FIFA-inoj svjetskoj rang listi.

Tim su priznali i FIFA i UEFA nakon raspada Jugoslavije. Nogometna reprezentacija Hrvatske postojala je i za vrijem postojanja Banovine Hrvatske od 1939. do 1941. i Nezavisne Države Hrvatske od 1941. do 1944. Većina hrvatskih igrača je predstavljala Jugoslaviju prije osnivanja trenutne ekipe. Današnja reprezentacija igrala je takmičarske utakmice od 1994, počevši od kvalifikacija za Evropsko prvenstvo 1996. godine. Godine 1998, takmičili su se na svom prvom Svjetskom prvenstvu, završivši na trećem mjestu. Najbolji strijelac tog prvenstva bio je reprezentativac Davor Šuker. Dvadeset godina kasnije, Hrvatska je stigla do finala Svjetskog prvenstva 2018.

Između ostalih nadimaka, tim se kolokvijalno naziva Vatreni ili Kockasti. U županijama koje govore italijanski tim je poznat pod nazivom Il furioso incendio (Plamteća vatra). Otkad je stekla pravo za natjecanje, Hrvatska se nije uspjela kvalificirati na dva veća takmičenja; Evropsko prvenstvo 2000. i Svjetsko prvenstvo 2010. godine. Najveći poraz doživjeli su 2018. godine protiv Španije rezultatom 6–0, a njihova najveća pobjeda je bila pobjeda od 10–0 u prijateljskoj utakmici protiv San Marina 2016. Reprezentacija ima određena rivalstva kao što je Derby Adriatico s Italijom ili politički nastrojeno rivalstvo sa Srbijom, što dovodi do problema na utakmicama.

Ekipa predstavlja drugu najmanju državu po broju stanovnika i površini, koja je stigla do finala Svjetskog prvenstva, iza Urugvaja i Nizozemske. Na većim turnirima Hrvatska drži zajedničke rekorde najdužeg razdoblja između jednog i drugog gola jednog igrača (2002–2014), najviše odigranih izvođenja penala (2), najviše odigranih produžetaka (2) i najviše odbranjenih penala u utakmici (3).

 Historija 
 1990-e 
Hrvatska reprezentacija je prvu utakmicu odigrala sa SAD-om 1990. godine i pobijedila 2–1. U kvalifikacijama za Evropsko prvenstvo 1992. godine nije mogla učestvovati jer je član FIFA-e postala tek u julu iste godine. Reprezentacija je igrala na prvom značajnijem turniru na Evropskom prvenstvu 1996. Najbolji igrač u kvalifikacijama za Evropsko prvenstvo 1996. u Engleskoj bio je Slaven Bilić, premda se ne može poreći da su golovi Davora Šukera donosili odlučujuću prevagu ekipe Miroslava Blaževića. Hrvatska je pobijedila protiv Italije u Palermu 2:1, remi s istima u Splitu 1:1, pobjeda protiv Slovenije u Ljubljani 2:1, i druge. Završili su kao prvi ispred tadašnjeg doprvaka svijeta Italije i direktno se plasirali na EP.  Nakon prve utakmice s Turskom, koju je Hrvatska pobijedila 1:0 golom Vlaovića, uslijedila je utakmica sa Danskom u Sheffieldu. Hrvatska je pobijedila 3:0, dvaput je pogodio Šuker, jednom Zvonimir Boban. U trećoj utakmici Hrvatska je odmarala većinu igrača i Portugal je to iskoristio te pobijedio 3:0, golovima Figa, Joao Pinta i Domingosa. U četvrtfinalu susreli su se s Nijemcima, na Old Traffordu. Njemačka je povela pogotkom Klinsmanna iz penala, a izjednačio je Davor Šuker. Međutim, Nijemci su dali gol preko Sammera, tako da je Hrvatska ispala sa prvenstva.

Na Svjetskom prvenstvu 1998. u Francuskoj, Hrvatska je osvojila treće mjesto, a najbolji strijelac bio Davor Šuker sa 6 golova. U prvoj utakmici Hrvatska je slavila protiv Jamajke 3:1. Prvi gol na svjetskim prvenstvima za Hrvatsku dao je Mario Stanić u 27. minutu. Jamajka je izjednačila preko Earlea, ali je Hrvatska vratila prednost i osigurala pobjedu golovima Prosinečkog i Šukera. Sljedeća utakmica bila je protiv Japana. U 77. minuti Davor Šuker je dao gol, što je značilo prolaz grupe. U trećem meču Hrvatska je golom Pinede izgubila od Argentine 1:0. Protiv reprezentacije Rumunije je nakon penala gol dao Šuker, što je dovelo do toga da Hrvatska prođe u četvrtfinale. Protiv reprezentacije Njemačke odigrali su 3:0 i Hrvatska je završila u polufinalu Svjetskog prvenstva. U polufinalnoj utakmici Francuska je slavila, nakon što je Hrvatska vodila još jednim golom Davora Šukera. Dvaput je pogodio Lillian Thuram i Francuska je pobijedila sa 2:1. Hrvatska se međutim uspjela povratiti i u utakmici za treće mjesto svladala Holandiju 2:1 postižući najveći uspjeh u historiji reprezentacije. Davor Šuker postigao je 6 golova čime je postao prvi strijelac Svjetskog prvenstva.

U kvalifikacijama za Euro 2000 Hrvatska je bila smještena u grupu sa Jugoslavijom, Irskom, Makedonijom i Maltom. U prvoj utakmici su izgubili u gostima od Republike Irske 2:0. Nakon toga pobijedili su Makedoniju i Maltu, nakon čega je uslijedio remi s Makedonijom u Skopju 1:1. Pobjede nad Maltom, Irskom i 2 remija sa Jugoslavijom nisu bili dovoljni za plasman i Hrvatska je u grupi završila treća, te tako prvi put ostala bez prvenstva.

 2000-e 
Na kvalifikacijama za SP 2002. primili su samo 1 gol. Kvalifikacije su počele remijima sa Belgijom i Škotskom, nakon čega je Miroslav Blažević dobio otkaz, a za novog selektora postavljen je Mirko Jozić. Ali, nakon toga Hrvatska je zaredala sa pobjedama nad Latvijom i San Marinom te remizirala sa Škotskom u Glasgowu. U posljednjem, odlučujućem meču igrala je sa Belgijom. Hrvatska je pobijedila golom Alena Bokšića 1:0 i kao prvoplasirana direktno osigurala prvenstvo u Koreji i Japanu. Postava za SP bila je sastavljena od iskusnih igrača sa prijašnjih turnira, kao što su Šuker, Prosinečki, Bokšić, Jarni ili Soldo, te novih igrača, uglavnom debitanata na velikim takmičenjima, kao što su Pletikosa, Olić, Vugrinec, Vranješ i ostali. U grupi su bili sa sljedećim: Meksiko, Italija i Ekvador. U prvoj utakmici pobijedio je Meksiko golom Blanca iz penala. Olić i Rapaić su brzo izjednačili i Hrvatska je slavila sa 2:1 u Ibarakiju. Međutim, Ekvador je pobijedio sa 1:0 i Hrvatska je ispala sa SP-a. Dalje su prošli Meksiko i Italija, a smijenjen je Mirko Jozić. Novi izbornik Hrvatske postao je Otto Barić.

Na kvalifikacijama za Euro 2004, nakon domaćeg remija sa Estonijom izgubili su u gostima od Bugarske 2:0. Hrvatska se ipak vratila i do kraja uspjela ostvariti pobjedu nad Belgijom 4:0 i Bugarskom 1:0, a kao drugoplasirana ekipa iza Bugarske, otišla je u baraž. U baražu su izvukli Sloveniju. Prva utakmica u Zagrebu završila je 1:1, dok je u revanšu pobijedila Hrvatska pogotkom Dade Prše, prošavši na EP. Izvučeni su u tešku grupu sa Engleskom, Francuskom i Švicarskom. Prva utakmica sa Švicarskom završila je 0:0. Pred meč s Francuskom u Leiriji, selektor Otto Barić je govorio kako Hrvatska ima šanse za pobjedu. Nakon vodstva Francuske autogolom Tudora, Hrvati ušli u prednost golovima Rapaića i Prše. Gol je dao Trezeguet. U trećoj utakmici Hrvatska je izgubila od Engleske 4:2, što je značilo ispadanje s turnira.

Hrvatska se pod vodstvom novog selektora Zlatka Kranjčara plasirala na SP 2006. u Njemačkoj. U prvoj utakmici Hrvatska je igrala sa Brazilom, koji je pobijedio 1:0. U drugom kolu Svjetskog prvenstva Hrvatska je igrala protiv Japana, u Nurnbergu, ovaj put s remijem 0:0, te je slijedio treći meč u grupi, s Australijom. Hrvatska je izjednačila sa 2:2, što nije bilo dovoljno za prolaz grupe. Josip Šimunić na toj je utakmici zaradio 3 žuta kartona. Nakon drugog žutog kartona sudija ga nije poslao vani, to je učinio tek nakon trećeg kartona. Zlatko Kranjčar dobio je otkaz.

Za selektora je postavljen bivši selektor omladinske reprezentacije i nekadašnji reprezentativac Slaven Bilić. Pobijeđena je Italija, gdje je Hrvatska slavila 2:0 u prijateljskom meču. Uslijedile su kvalifikacije za Euro 2008. U grupi su bili Hrvatska, Engleska, Rusija, Makedonija, Estonija i Andora. Na početku kvalifikacija nakon remija u Rusiji, Engleska je izgubila na Maksimiru sa 2:0. Engleska je izgubila još jednom, ovaj put sa 3:2 na Wembleyu, bez plasmana na EP. S Rusijom je Hrvatska još jednom remizirala, a Izrael, Estoniju i Andoru pobijedili su u obje utakmice. Jedini poraz bio je u Skoplju protiv Makedonije. 
Na EP 2008. igrali su u grupi s Austrijom, Njemačkom i Poljskom. U prvoj utakmici pobijedili su Austriju 1:0 golom Luke Modrića iz penala. U drugoj utakmici je bilo bitno ne izgubiti od Nijemaca. Međutim, Elf je u Klagenfurtu potučen do nogu, makar to rezultat baš ne pokazuje. Srna i Olić pogodili su za Hrvatsku. U trećoj utakmici pobijedili su Poljsku golom Klasnića i kao prvi u grupi plasirali se u četvrtfinale, gdje su ispali od Turske nakon izvođenja penala. Bilo je 1:1, a strijelac je opet bio Ivan Klasnić.

 2010-e 
SP 2010. su preskočili, ispali su u kvalifikacijskoj grupi kada su završili iza Engleske i Ukrajine.

Na EP 2012 plasirali su se pobijedivši Tursku u dodatnim kvalifikacijama ukupnim rezultatom 3-0.http://www.vecernji.ba/vijesti/kockasta-bajka-istanbulu-olic-corluka-mandzukic-trijumf-clanak-345590 U prvoj utakmici pobijedila je Irsku 3:1, a dva gola dao je Mario Mandžukić. U drugoj utakmici igrali su s Italijom 1:1, strijelac je bio također Mandžukić. U trećoj utakmici izgubili su od Španije pred sam kraj susreta, te tako ispali iz grupe sa EP-a.

 Utakmice 

 Kvalifikacije za EP 2016. 

 Kvalifikacije za SP 2018. 

 Kvalifikacije za EP 2020. 

 Kvalifikacije za EP 2024. 

 Nastupi na turnirima 
 Nastupi na Svjetskim prvenstvima 
Svjetsko prvenstvo3Kvalifikacije za Svjetsko prvenstvo1930–1990 Učestvovali u sastavu SFRJ  Učestvovali u sastavu SFRJ 1994 Nisu učestvovali  Nisu učestvovali  1998Treće mjesto37502115105412013  2002Grupna faza233102238530152 2006Grupna faza2230212310730215 2010Nisu se kvalificirali106221913 2014Grupna faza1931026612633149 2018Finale2.742114912732195 2022Treće mjesto3.724114910721214Ukupno6/223013894333724320912951

 Nastupi na Evropskim prvenstvima 

 Trenutni sastav 
Spisak Hrvatske na EP 2024:

 Statistika igrača 
Zadnja izmjena 11. april 2014.

 Najviše nastupa 
#NogometašBr. nastupaBr. golova 1 Darijo SrnaCroatia - Record International Players, rsssf.com; pristupljeno: 11. april 2014.Darijo Srna, hns-cff.hr; pristupljeno: 11. april 2014.111 21 20. novembar 2002 5. mart 2014 2 Stipe PletikosaStipe Pletikosa - Century of International Appearances, rsssf.com; pristupljeno: 11. april 2014.Stipe Pletikosa, hns-cff.hr; pristupljeno: 11. april 2014.109 0 10. februar 1999 19. novembar 2013 3 Josip ŠimunićJosip Simunic - Century of International Appearances, rsssf.com; pristupljeno: 11. april 2014.Josip Šimunić, hns-cff.hr; pristupljeno: 11. april 2014.105 3 10. novembar 2001 19. novembar 2013 4 Dario ŠimićDario Simic - International Appearances, rsssf.com; pristupljeno: 11. april 2014.Dario Šimić, hns-cff.hr; pristupljeno: 11. april 2014.100 3 13. mart 1996 20. august 2008 5 Ivica OlićIvica Olic - Goals in International Matches, rsssf.com; pristupljeno: 11. april 2014.Ivica Olić, hns-cff.hr; pristupljeno: 11. april 2014.90 18 13. februar 2002 5. mart 2014 6 Robert KovačRobert Kovac - International Appearances, rsssf.com; pristupljeno: 11. april 2014.Robert Kovač, hns-cff.hr; pristupljeno: 11. april 2014.84 0 28. april 1999 14. oktobar 2009 7 Niko KovačNiko Kovac - Goals in International Matches, rsssf.com; pristupljeno: 11. april 2014.Niko Kovač, hns-cff.hr; pristupljeno: 11. april 2014.83 14 11. decembar 1996 11. oktobar 2008 8 Robert JarniRobert Jarni - International Appearances, rsssf.com; pristupljeno: 11. april 2014.Robert Jarni, hns-cff.hr; pristupljeno: 11. april 2014.81 1 22. decembar 1990 13. juni 2002 9 Niko KranjčarNiko Kranjčar, hns-cff.hr; pristupljeno: 11. april 2014.81 16 18. august 2004 15. oktobar 2013 10 Luka ModrićLuka Modrić, hns-cff.hr; pristupljeno: 11. april 2014.73 8 1. mart 2006 5. mart 2014

 Najbolji strijelci 
#NogometašBr. golovaBr. nastupa 1 Davor ŠukerDavor Suker - Goals in International Matches, rsssf.com; pristupljeno: 11. april 2014.Davor Šuker, hns-cff.hr; pristupljeno: 11. april 2014.45 69 22. decembar 1990 3. juni 2002 0.652 2 Eduardo da SilvaEduardo Alves da Silva - Goals in International Matches, rsssf.com; pristupljeno: 11. april 2014.Eduardo da Silva, hns-cff.hr; pristupljeno: 11. april 2014.29 61 16. novembar 2004 5. mart 2014 0.475 3 Darijo SrnaDario Srna - Century of International Appearances, rsssf.com; pristupljeno: 11. april 2014.21 111 20. novembar 2002 5. mart 2014 0.189 4 Ivica Olić18 90 13. februar 2002 5. mart 2014 0.2 5 Niko Kranjčar16 81 18. august 2004 15. oktobar 2013 0.197 6 Goran VlaovićGoran Vlaović, hns-cff.hr; pristupljeno: 11. april 2014.15 52 5. juli 1992 21. august 2002 0.288 7 Niko Kovač14 83 11. decembar 1996 11. oktobar 2008 0.168 8 Mladen PetrićMladen Petrić, hns-cff.hr; pristupljeno: 11. april 2014.13 45 10. novembar 2001 6. februar 2013 0.289 Mario MandžukićMario Mandžukić, hns-cff.hr; pristupljeno: 11. april 2014. 48 17. novembar 2007 5. mart 2014 0.27 10 Zvonimir BobanZvonimir Boban, hns-cff.hr; pristupljeno: 11. april 2014.12 51 22. decembar 1990 13. novembar 1999 0.235 Ivan KlasnićIvan Klasnić, hns-cff.hr; pristupljeno: 11. april 2014. 41 18. februar 2004 2. februar 2011 0.292

 Selektori 
Posljednja izmjena: 11. april 2014.
SelektorMandat Dražan Jerković1990–19913300100.003.00 Stanko Poklepović1992411225.001.00 Vlatko Marković19931100100.003.00 Miroslav Blažević1994–20007233241545.831.71 Tomislav Ivić19941100100.003.00 Mirko Jozić2000–20021896350.001.83 Otto Barić2002–200424118545.831.70 Zlatko Kranjčar2004–200625118644.001.64 Slaven Bilić2006–2012654215864.622.17 Igor Štimac2012–20131582553.331.73 Niko Kovač2013–312033.331.66Ukupno  231 121  66  44  52.38  1.86

 Dresovi kroz historiju 

 Važniji datumi 
 17. oktobar 1990, Maksimir - Hrvatska - SAD 2:1 prva utakmica (u obnovljenom samostalnom nastupu)
 3. juli 1992 – FIFA potvrdila članstvo HNS-a u svojoj organizaciji
 11. juli 1998 – reprezentacija Hrvatske osvojila bronzanu medalju na SP u Francuskoj pobjedom nad Nizozemskom.

 Reference 

 Vanjski linkovi 

 Zvanična stranica nogometnog saveza Hrvatske
 Hrvatska na zvaničnoj stranici UEFA-e
 Hrvatska  na zvaničnoj stranici FIFA-e

*
Kategorija:Najbolji muški sportski sastav iz Hrvatske